open-index/open-wikipedia-markdown huggingface dataset:
Sastra Sunda

**Sastra Sunda** adalah karya kasusastraan dalam bahasa Sunda atawa matan dairah kabudayaan suku bangsa Sunda atawa di mana buhannya mambarii pangaruh ganal. Sastra Sunda nang pamulaan cungul pas abad ka-15, panambayannya dituliskan di atas daun lontar, wan imbahnya di atas kertas. Aksara nang dipakai adalah aksara Sunda Kuno, aksara Sunda-Jawa (Sunda: *cacarakan*), wan jua huruf Arab.

## Janis Karya Sastra Sunda

* dangding 17 pupuh
* carita pantun
* dongeng

## Daptar karya sastra

* *[[Carita Purnawijaya]]*
* *[[Amanat Galunggung]]*

## Lihati jua

* Muhamad Musa
* Sastra Jawa-Sunda

## Referensi
Mykenai

**Mykenai** (basa Yunani: Μυκῆναι *Mykēnai* atawa  *Mykēnē*) adalah situs arkeologi di Yunani, baandak sakitar 90&nbsp;km barat daya Athena, di Peloponnesos timur laut. 11&nbsp;km ka arah salatan ada Argos, wan 48&nbsp;km ke arah utara ada Korintus. Di atas bukit tempat istana, kita kawa maitihi sampai sajauh Argolid sampai ka Teluk Saronik.

Pas milenium kadua SM, Mykenai marupakan salah satu pusat peradaban utama di Yunani. Mykenai marupakan nagara militer nang manduminasi banyak dairah di Yunani salatan. Pariudi dalam sejarah Yunani mulai matan sakitar 1600 SM sampai sakitar 1100 SM disambat Yunani Mykenai.

## Sajarah
Mykenai marupakan kakuatan ganal pamulaan di Yunani Kuno. Pamulaannya urang-urang Mykenai marupakan bajak laut, buhannya manyarang kapal-kapal Fenisia (phoenicia) wan Kreta, sahingga mandapatakan banyak barang gasan mudal usaha. Sakitar 1500 SM, Mykenai mahancurakan paradaban Minoi di Kreta. Kisah buhannya ini biasanyanya dikisahakan sabagai perang malawan Raja Minos nang Jahat, nang manuntut urang-urang Yunani mangirim parawan lawan inya satiap tahun sampai pahabisannya pahlawan ganal Yunani Theseus mamatii Minos wan salajur mambawa bukah anak babiniannya.

Sakitar 1200 SM, galumbang panyarbu nang dikanal sabagai Urang Laut manyapu Laut Tangah, manjarah saluruh dairah. Mykenai hilang matan sajarah imbah ngitu, Tanah wan kuta-kuta buhannya dimasuki urang-urang Yunani nang tamiskin matan utara nang bangaran suku Doria.

## Catatan Batis


## Pranala luar

*  British School at Athens Mycenae page 
*  Excavation of Citadel House Area
*  Objects from Grave Circle A, including votive weaponry
*  Homepage of Current Dickinson College Excavations at Mycenae
Gao Xingjian

**Gao Xingjian** (高行健, pinyin: Gāo Xíngjiàn, ranak di Ganzhou, Jiangxi, Republik Rakyat Tiongkok, 4 Januari 1940; umur 80 tahun), ialah panulis saurang nupilis, dramawan, wan kritikus Tiongkok sabarang lautan. Inya jua saikung panrjemah, sutradara, wan palukis nang dipindandui.

Gao Xingjian ranak di Ganzhou, provinsi Jiangxi di Tiong Koq, tatapi imbahnya baalih ka Prancis, lalu manjadi warga negara Prancis.

Pas tahun 2000 Gao mamanangakan Penghargaan Nobel dalam Sastra . Sabalumnya, pas tahun 1992 inya dianugarahi *Chevalier de l'Ordre des Arts et des Lettres* ulih pamarintah Prancis.

Gao dipinandui di Cina sabagai pambangkang lawan pamarintahan di negerinya. Karya-karyanya dilarang di Cina.

Buku terkenal Gao adalah *Gunung Roh* (灵山, 1990).

## Referensi
Claude Simon

**Claude Simon** (ranak di Tananarive/Antananarivo, Madagaskar, 10 Uktubir 1913 – habis umur di Paris, Prancis, 6 Juli 2005 wayah umur 91 tahun) adalah paris Panghargaan Nobel dalam Sastra rahatan tahun 1985.

## Karya

* *Le Tricheur* (1945)
* *La Corde Raide* (1947)
* Gulliver (1952)
* *Le Sacre du printemps* (1954)
* *Le vent. Tentative de restitution d 'un rétable baroque* (1957)
* *L'Herbe* (1958)
* *La Route des Flandres* (1960)
* *Le Palace* (1962)
* *La Separation* (1963) (Sandiwara nang diadaptasiakan matan nupil bajudul *L'Herbe*)
* *Femmes* - Edisi hanyar dibari judul *La Chevelure de Bérénice* (1984)
* *Histoire* (1967)
* *La Bataille de Pharsale* (1969)
* *Orion aveugle. Essai* (1970)
* *Les Corps conducteurs* (1971)
* *Triptyque* (1973)
* *Leçon de choses* (1975)
* *Les Géorgiques* (1981)
* *L'Invitation* (1987)
* *L'Acacia* (1989)
* *Le jardin des plantes* (1997)
* *Le tramway* (2001)

## Pranala luar

*  Tentang Claude Simon
*  Claude Simon dalam situs resmi Nobel
Pipikau

**Pipikau** adalah spesies burung nang baisi paruh, badarah panas, wan bareproduksi lawan cara bahintalu.
Kematian Socrates

***Kamatian Socrates*** (basa Parancis: La Mort de Socrate) adalah lukisan minyak ulahan palukis Parancis Jacques-Louis David. Lukisan nang diulah pas tahun 1787 ini manggambarakan kisah hukuman mati Socrates nang kaya dikisahakan ulih Plato dalam tulisan inya nang bajudul *[[Phaedo]]*. kisah ngini, Socrates disambat sudah marusak pikiran buhan pamuda di Athena wan kadada rasa hormat lawan buhan dewa, jadinya inya dibari hukuman mati lawan maminum sacangkir minuman beracun. Socrates mamakai kamatiannya sabagai palajaran nang pahabisan gasan bubuhan untuk muridnya daripada mambukahakan diri, wan mahadapi cubaan ngini lawan tanang.

Di dalam lukisan ngini, tadapat urang tuha nang mamakai jubah putih nang haratan duduk di atas pangguringan. Salah saabuting tangannya maingkuti sabuting cangkir, samantara nang lain diangkat ka udara. Inya dikalilingi ulih lalakian lawan umur nang balain, wan sapalihan ganal marasa sadih atawa maratap, kada kaya si lakian tuha itu. Saikung lakian anum nang manjulungi sacangkir minuman baracun lawan inya malihat ka arah nang lain. Saikung pamuda nang lain maingkuti paha si lakian tuha. Saikung lakian tuha nang lain pina kaya haratan taduduk di subalah ujung pangguringan wan haratan tatunduk. Di subalahnya ada lalakian nang lain nang haratan maratap lawan sapalihan urang nang baandak di latar balakang.

## Catatan Batis

## Daftar pustaka

* Bordes, Philippe. “David: Paris and Versailles.” *The Burlington Magazine' 132, no. 1043 (Feb. 1990): 154–156.*
* De Caso, Jacques. “Jacques-Louis David and the Style 'All' antica'.” *The Burlington Magazine* 114, no. 835(Oct.1972):686-690.
* De Nanteuil, Luc. *Jacques-Louis David.* New York: Harry N. Abrams, Inc., 1990.
* Lajer-Burcharth, Ewa. *Necklines: The Art of Jacques-Louis David after the Terror.* New Haven: Yale, 1999.
* Maleuvre, Didier. “David Painting Death.” *Diacritics' 30, no. 3 (Fall 200): 1–27.*
* Plato, Eva T. H. Brann, Peter Kalkavage, Eric Salem . *Phaedo*. Focus Publishing/R. Pullins: Bloomington,1998.
* Vidal, Mary. “David among the Moderns: Art, Science, and the Lavoisiers.” *Journal of the History of Ideas*56, no. 4 (Oct. 1995):595–623.
Jean-Paul Sartre

**Jean-Paul Sartre** (ranak di Paris, Prancis, 21 Juni 1905 – habis umur di Paris, Prancis, 15 April 1980 pas umur 74 tahun) adalah saikung filsuf kontemporer wan panulis Prancis. Inya dipadahakan mangambangakan aliran eksistensialisme. Sartre manyambat, eksistensi badahulu ada dibanding esensi *(L'existence précède l'essence)*. Artinya, manusia kena baisi esensi lamunnya inya sudah eksis badahulu wan esensinya ngitu kena cungul haratan manusia habis umur. Lawan kata lain, manusia kada baisi napa-napa haratan diranakan wan salawas inya hidup inya kada labih adalah hasil kalkulasi matan kumitmen-kumitmennya pas masa sabalumnya. Ulih karana nitu, manurut Sartre imbahnya, sabuting landasan nilai nang ada adalah kebebasan manusia *(L'homme est condamné à être libre)*.

Haratan tahun 1964, inya dijulungi Hadiah Nobel Sastra, tatapi Jean-Paul Sartre manolak. Inya habis umur pas 15 April 1980 di sabuting rumah sakit di Broussais (Paris). Upacara inya maninggal didatangi ulih kurang labih 50.000 urang.

Pasangannya adalah saikung filsuf binian bangaran Simone de Beauvoir. Sartre banyak maninggalakan karya panulisan di antaranya bajudul *[[Being and Nothingness]]* (ada wan katiadaan)

## Bibliografi

* 1936 - *L'Imagination*
* 1937 - *La Transcendance de l'Ego*
* 1938 - *La Nausée*
* 1939 - *Le Mur*
* 1940 - *L'Imaginaire*
* 1943 - *Les Mouches*
* 1943 - *L'être et le néant: Essai d'ontologie phenomenologique*
* 1945 - *Huis-clos*
* 1945 *- L'âge de raison*
* 1946 - *Morts sans sépulture*
* 1946 - *La Putain respectueuse*
* 1947 - *Baudelaire*
* 1947 - *Les Jeux sont faits*
* 1948 - *Les Mains sales*
* 1960 - *Critique de la raison dialectique*
* 1964 - *Les Mots*
* 1947-1976 - *Situations (I - X)*
* 1971-1973 - *L'Idiot de la famille*
* 1983 - *Cahiers pour une morale* (anumerta)

## Kutipan

* "*L'existence précède l'essence.*" ("Eksistensi mendahului esensi(intisari)") (Dari *L'existentialisme est un humanisme*)
* "*L'homme est condamné à être libre.*" ("Manusia dihukum untuk menjadi bebas") (Dari *L'existentialisme est un humanisme*)
* "*L'enfer, c'est les autres.*" ("Neraka adalah orang lain.") (Dari *Huis-clos*)

## Pranala luar

*  Stanford Encyclopedia of Philosophy: Sartre
Lukisan Lascaux

**Lukisan Lascaux** adalah lukisan dinding nang baandak di guha Lascaux di Dordogne di Prancis. Lukisan dinding ngini manggambarakan banyak macam sapasies binatang wan gambar manusia nang dilukisakan lawan warna tanah berpigmen coklat, hirang, kuning wan habang.

Pigmen-pigmen ngiini dihasilakan matan oker, hematit, wan mangan nang digambarakan di muhara dinding batu kapur nang bawarna putih. Saniman Lascaux maulah gambar-gambar ngini mamakai cara manggambar garis pamulaan wan mawarnainya lawan pigmen.

Lukisan Lascaux marupakan salah sabuting karya sani Paleolitikum nang paling mancungul. Saniman prasajarah kawa maulah ilusi garakan wan manangkap intisari matan sabuting sapasies lawan pina kaya malabih-labihakan figur karakternya.

Sapalihan lukisan ngini adalah lukisan sapi-sapi nang baandak di lukasi guha nang dingarani *Ruangan Sapi nang Bukah*. Diparkiraakan lukisan ngini diulah sakitar 15.000 SM-13.000 SM. Lukisan di atas batu kapur ngini pina kaya bacampur lawan lukisan binatang nang lain gara-gara saniman guha Paleolitikum kada suah mahapus gambar nang tadahulu imbah malukis lukisan nang hanyar. Sapi-sapi nang baandak di dinding ngiini maulah impresi saakan-akan buhannya ngini manaiki bukit.

Manurut teori, lukisan ngini diulah sabagai simbul panangkapan binatang wan imbah ngitu digambarakan nang kaya apa panangkapan tadi di dinding guha. Salah sabuting lukisan nang baisi interpretasi nang balain adalah lukisan *Kuda Cina* nang baisi gambar manggalumbung nang kamungkinan kuda bini nang batianan. Dingarani Kuda Cina gara-gara pina mirip lawan kuda keramik matan Dinasti Han. Parak gambar kuda ada 2 ibuting iustrasi diagonal nang kaya pararel lawan gulu kuda wan nng sabutingnya lagi dibagian bawah parut kuda. Ilustrasi nguni diparkiraakan tanaman atawa anak panah. Tapi kada dikatahui kanapa tanda-tanda ngitu diandak lawan kuda nang jadinya maulah ngalih gasan maartiakan karya Paleolitikum ngutu.

## Lihat jua

* Seni prasejarah
* Arkeologi di Eropa
* Lukisan dinding
* Lukisan purba

## Pranala luar

* The Cave of Lascaux
* Lascaux 

## Referensi
Saint-John Perse

**Saint-John Perse** (ranak 1887 di Pulau Guadeloupe; habis umur 1975 di Prancis) marupakan saikung diplomat wan panulis Prancis nang manarima Penghargaan Nobel Sastra.

## Biografi
Ranak lawan ngaran *Alexis Léger* di pulau Guadeloupe haratan tanggal 31 Mei 1887. Kaluarganya baalaih ka Prancis ka kota Pau pas tahun 1899; Alexis mamasuki Universitas Bourdeaux wan manarima *baccalaureat* pas tahun 1904. Di Paris tatamu lawan François Jammes wan Paul Claudel, manarbitakan karya panambayan, *Elogia*, ditulis pas tahun 1911; imbah tahun barikutnya inya manerjamahakan Robinson Crusoe. Inya manjabat sabagai sekretaris di KeduBes Prancis di Beijing, Tiongkok pas tahun 1916; pas tahun 1924, ulih Aristide Briand inya diangkat sabagai asistennya, lalu manarbitakan karya sastra epik *Anabasin* lawan ngaran *Saint-John Perse* panambayannya. Pas masa Perang Dunia II, inya masih dalam kadudukan sabagai sekjen di DepLu. Haratan tahun 1960 ia menerima Nobel Sastra. Haratan tanggal 20 September 1975 inya habis umur di departemen Var, wan dikuburakan di kota Giens.

## Opera

* *Images à Crusoé* (dengan nama *Saintléger Léger*, 1909)
* *Pour fêter une enfance* (dengan nama *Saintléger Léger*, 1910)
* *Éloges* (dengan nama *Saintléger Léger*, 1911)
* *Anabase* (1924)
* *Amitié du prince* (1924)
* *Exil* (1942)
* *Pluies ([[1943]])*
* *Poème à l'étrangère* (1943)
* *Neiges* (1944)
* *Vents* (1946)
* *Amers* (1957)
* *Chronique* (1960)
* *Poésie* (1961)
* *Oiseaux* (1963)
* *Chant pour un équinoxe* (1971)
* *Nocturne* (1973)
* *Sécheresse* (1974)

## Bibliografi

* *Œuvre poétique*, 2 jilid. Paris 1960.
* *Œuvres complètes* ("Bibliothèque de la Pléiade"). Paris 1972; diedit kembali 1982.
* Alain Bosquet, *Saint-John Perse*, 1959
* Pierre Guerre, *Portrait de Saint-John Perse*, 1989
* Joëlle Gardes-Tamine, *Saint-John Perse, les rivages de l'exil*, 2006
* Arthur Knodel, *Saint-John Perse: a study of his poetry*, Edimburgi 1966
* Roger Caillois, *Poétique de Saint-John Perse*, 1972
* Henriette Levillain, *Le rituel poétique de Saint-John Perse*, 1977
* Colette Camelin, *Eclats des contraires: la poétique de Saint-John Perse*, 1998
* Colette Camelin, *La rhétorique profonde de Saint-John Perse*, 2002
* Françoise E. E. Henry, *Saint-Léger Léger traducteur de Pindare*, 1986.

## Pranala luar

* Situs Saint-John Perse
* Peringatan Saint-John Perse oleh Joëlle Gardes-Tamine
The Raft of the Medusa

**The Raft of the Medusa** (*Le Radeau de la Méduse*) adalah karya lukisan cat minyak nang diulah ulih pelukis wan panulis litografi matan Parancis nang bangaran Jean-Louis André Théodore Géricault. Lukisan nang ulah pas abad ke-19 ngini dianggap sabagai ikon romantisisme nang manggambarakan aspek kamanusiaan wan pulitik.

Lukisan kuntrupirsial nang diulah ulih Jean-Louis André Théodore Géricault ngitu manggambarakan kisah nang saram kisah bangkai kapal perang Parancis Méduse Pas tanggal 5 Juli tahun 1816, kada sadikit ada 147 urang nang baandak di atas lanting nang sudah diulah haratan bagasakan lawan mamakai kayu matan bangkai kapal Meduse . Sapalihan ganal matan buhannya maninggal, wan 15 ikung wara nang kawa salamat dalam 13 hari sabalum buhannya pahabisannya disalamatakan. Kisah ngini manggambarakan paristiwan nang saram dimana urang-urang ngitu marasaakankalaparan, dahidrasi, sampai manggawi kanibalisme.

## Ukuran dan bentuk
Lukisan The Raft of the Medusa baisi tinggi 491&nbsp;cm wan panjang 716&nbsp;cm nang dilukis lawan media manggunaakan cat minyak wan kanvas. Lukisan mang maangkat unsur romantisisme ngini dilukis ulih palukis matan Parancis nang bangaran Jean-Louis André Théodore Géricault. Sabalum malukis, inya mangumpulakan bamacam data wan inpurmasi, lawan manggawi panalitian wan studi parsiapan manganai kisah ngini, lawan bamaksud supaya hasil lukisannya maksimal. Lukisan The Raft of the Medusa nang manjadi kuntrupirsial ngitu wayah ini dipajang di Museum Louvre (Musée du Louvre).

## Referensi
Jin Ping Mei

**Jin Ping Mei** (Hanzi: 金瓶梅) marupakan sabuting karya sastra paling dipinandui matan zaman Dinasti Ming. Jin Ping Mei adalah nupil panambayan nang mamakai gaya bahasa vernakular (saban hari) dalam panulisannya, babeda matan nupil-nupil klasik lainnya nang mamakai bahasa klasik.

Pangarang nupil ngini adalah sastrawan Dinasti Ming bangaran Lanling Xiaoxiao Sheng (Hanzi: 蘭陵笑笑生). Maambil tema kahidupan saban hari babarapa karakter nang diambil matan nupil Batas Air. Nang kaya jua Impian Paviliun Merah, nupil ngini jua adalah caramin kahidupan masyarakat di Tiongkok pas zaman bahari. Nang panambayan adalah pas zaman Qing wan nang pauncitan pas zaman Ming.

Alur carita pamulaannya matan sapanggal kisah di dalam Batas Air di mana Ximen Qing manggayai Pan Jinlian wan bakumbplut mamatii lakinya, Wu Dalang. Imbahnya, kisah nangitu batarus manggambarakan kahidupan vulgar Ximen Qing sampai pahabisannya inya di matii ulih Wu Song, ading Wu Dalang.

Kavulgaran alur carita nupil ngini imbahnya maulah nupilnya disambat nupil erotis wan kada diakui sabagai nupil nang bamutu. Namun sairing parkambangan dinamis masyarakat, nupil nginih, mandapatakan statusnya sabagai salah sabuting karya sastra paling baik dalam sajarah sastra Tiongkok

Selengkapnya mengenai novel Jin Ping Mei: http://www.tionghoa.info/category/sastra/cerita-klasik-mandarin/

= Terjemahan bahasa Indonesia =
"Jin Ping Mei atawa Patualangan Ximen wan anam bininya" nang ditarjamahakan ulih Aldi Surjana pas tahun 2016, baasal matan Nupil bahasa Jerman "Kin Ping Meh" nang ditarjamahakan matan bahasa China ulih Franz Kuhn pas tahun 1930.

Tarjamahan Aldi Surjana ditarbitakan di Jerman sabagai Nupil berbahasa Indonesia wan tadaptar di Deutsche Nationalbibliothek (German National Library), https://portal.dnb.de/opac.htm?query=1081364289&method=simpleSearch

"Jin Ping Mei atau Petualangan Ximen dan enam istrinya" Jilid 1, Berlin, Paperback, Januari 2016, ISBN 978-3-7375-8888-1

"Jin Ping Mei atau Petualangan Ximen dan enam istrinya" Jilid 2, Berlin, Paperback, Januari 2016, ISBN 978-3-7375-8886-7

"Jin Ping Mei atau Petualangan Ximen dan enam istrinya" Jilid 3, Berlin, Paperback, Januari 2016, ISBN 978-3-7375-8884-3
Sastra Ibrani

**Sastra Ibrani** nang paling dipindandui adalah Alkitab Perjanjian Lama wan Tanakh dalam tradisi Yahudi. Cuntuh-cuntuh lain ialah kitab Talmud.

## Lihati jua
* Sastra
Sastra Sanskerta

**Sastra** atawa **kesusastraan Sanskerta** adalah salah sabuting sastra nang tatuha di anakbenua India. Karana fungsinya nang ganal sabagai bahasa liturgis agama Hindu (wan Buddha) sarta kabanyakan bahasa modern India sacara langsung diturunakan atawa dipangaruhi banar ulih bahasa Sanskerta, maka kada maulah takajut pusisi bahasa Sanskerta di kabudayaan India wan jua negara-negara Asia Tenggara wan Timur mirip lawan situasi bahasa Latin dalam kabudayaan Irupa.

## Babarapa cuntuh

* Catur Weda
* Ramayana
* Mahabharata
Pengembara di atas Lautan Kabut

***Pengembara di atas Lautan Kabut*** (bahasa Inggris: *Wanderer above the Sea of Fog, Wanderer above the Mist* atawa *Mountaineer in a Misty Landscape*; basa Jirman: Der Wanderer über dem Nebelmeer) adalah sabuting lukisan cat minyak  oleh saurang saniman rumantis bakabangsaan Jirman, Caspar David Friedrich. Lukisan ngini disambat sabagai salah sabuting mahakarya Romantisisme wan dianggap sabagai salah sabuting karya nang paling representatif. Wayah ini, lukisan ngini baandak di Kunsthalle Hamburg di Hamburg, Jirman.

## Catatan Batis
Guernica

***Guernica*** (basa Spanyol: [ɡeɾˈnika], basa Basque: [ɡernika]) adalah lukisan minyak ganal di atas kanvas ulahan seniman Spanyol Pablo Picasso nang tubtung diulah pas Juni 1937. Lukisan ngini wayah inu baandak di Museo Reina Sofía di Madrid. Lukisan lawan warna abu-abu, hitam, wan putih ngini diulah di rumah Picasso di Paris. Lukisan ngini disambat ulih banyak karitikus sani sabagai salah sabuting lukisan anti-perang nang paling maharuskan wan paling kuat dalam sajarah, wan marupakan salah sabuting karya Picasso nang paling tarkanal.

Lukisan ngini baisi tinggi 3,49&nbsp;mitir wan ligar 7,76&nbsp;mitir, lukisan ngitu manampaiakan pandaritaan manusia wan binatang nang diambil ulih kakarasan wan kakacauan. Nang mancungul dalam kumpusisi adalah kuda nang ditanduk, hadangan, binian bakuciak, awak nang dipanggal-panggal, wan api.

Lukisan ngini diulah sabagai tanggapan atas pangabjman Guernica, sabutinh kota di Nagara Basque di Sapanyol utara, oleh Jirman Nazi wan Italia Fasis atas parmintaan Nasionalis Spanyol. Imbah tuntung, *Guernica* ditampaiakan di pameran Sapanyol dalam Exposition Internationale des Arts et Techniques dans la Vie Moderne di Paris pas tahun 1937 wan imbah ngitu di tampat-tampat lain di samunyaan dunia. Pamiran tur dipakai gasan mangumpulakan duit gasan bantuan perang Sapanyol. Lukisan ngini jadi tarkanal wan diakui sacara luas, wan ngitu mangganii manarik parhatian dunia pas Perang Saudara Sapanyol.

## Referensi
 

## Pranala luar

* ''Rethinking Guernica'' – "Museo Reina Sofía site with more than 2000 documents referenced and gigapixel image of the painting. 
* Art Opposes Injustice! – Picasso's ''Guernica'': For Life by Dorothy Koppelman
* ''3-D Guernica'', YouTube
* *Guardian*: Picasso's ''Guernica'' Battle Lives On 26 April 2007
* ''Guernica'' – Zoomable version. 
* Picasso's "Secret" ''Guernica''
* *Socialist Worker*: ''Guernica'': Shock and Awe in Paint  24 April 2007
* *The New Yorker*: Spanish Lessons, Picasso in Madrid by Peter Schjeldahl, 19 June 2006
* X-ray Shows Picasso's ''Guernica'' Painting has Suffered a lot but is not in Danger Associated Press, 23 July 2008
* ''Guernica'' Remakings Website collating and analysing the activity of remaking versions the iconic painting.
Sappho and Alcaeus

***Sappho and Alcaeus*** adalah sabuting lukisan minyak tahun 1881 ulahan Lawrence Alma-Tadema. Lukisan ngini disimpani ulih Walters Art Museum di Baltimore.

Lukisan ngini baisi ukuran . Lukisan ngini manggambarakan sabuting konser pas pahabisan abad ke-7 SM, lawan penyair Alcaeus matan Mytilene mamainakan kithara. Buhan panuntunnya adalah panyair sajawatnya Sapfo, dikawani ulih sapalih kawan babiniannya.

## Referensi

* ''Sappho and Alcaeus'', Walters Art Museum
* ''Sappho and Alcaeus'', Google Arts & Culture
* ''The Artist'', 1 June 1881, p.&nbsp;172.
* William Powell Frith, ''The Private View, 1881'', Christie's, 11 December 2008
Urang Malayu

**Urang Malayu** (; Jawi: ملايو) marupakan kalompok etnis wan agama Austronesia nang baasal matan Samananjung Malayu, Sumatera timur, pasisir Kalimantan, wan pulau-pulau halus nang baandak di antara lokasi-lokasi ngini nang dipinandui sabagai Nusantara Riau. Basa Malayu marupakan anggota matan rumpun basa Austronesia. Wilayah-wilayah ngini wayah ini marupakan bagian matan nagara-nagara Malaysia, Indunisia (Sumatera timur wan selatan, Kapulauan Bangka Belitung, Kalimantan Barat, Kapulauan Riau, wan pasisir Kalimantan Timur), bagian salatan Thailand (Pattani, Satun, Songkhla, Trang, Krabi, Yala, wan Narathiwat), Singapura, Brunai, wan ujung salatan Myanmar (Tanintharyi).

Pakambangan wan didirian Kasultanan Malaka pas abad ka-15 manyababakan revolusi ganal dalam sajarah bangsa Malayu. 

Sapanjang sajarahnya, urang-urang Malayu dipinandui sabagai komunitas padagangan pasisir nang baisi ciri-ciri budaya nang baubah. Buhannya manyerap, mambagi wan manyampaiakan banyak ciri budaya dari kalompok etnis lokal lainnya, nang kaya Minangkabau wan Aceh.

## Etimologi

Kata Melayu pada mulanya marupakan ngaran tampat (toponim), nang marujuk pada sabuah lokasi di Sumatera. Imbah abad ka-15 istilah Malayu mulai diguna'akan gasan marujuk pada ngaran suku (etnonim).

Sastra *Sajarah Malayu*, mahubungakan asal etimologis "Melayu" lawan sabuah sungai halus bangaran Sungai Malayu di Sumatera, Indunisia. Epos tasalah manyambat bahwa sungai ngini mangalir ka Sungai Musi di Palembang, padahal sabujurnya sungai ngini mangalir ka Sungai Batang Hari di Jambi. Babarapa urang bapandapat bahwa istilah ngitu baasal matan sabuah kata nang baasal matan basa Malayu, yaitu "melaju" nang baasal dari awalan 'me' wan akar kata 'laju', nang manggambarakan kakuatan arus di sungai ngitu.

## Rujukan
Mitologi Yunani

**Mitologi Yunani** adalah sakumpulan mitus wan legenda nang baasal matan Yunani Bahari wan baisi kisah-kisah buhan dewa wan pahlawan, sifat dunia, asal-usul lawan makna matan paraktik ritual wan kultus urang Yunani Bahari. Mitologi Yunani marupakan bagian matan agama di Yunani Kuno. Mitologi Yunani banyak baisi kisah dewa wan manusia katurunan dewa nang disambat hero. Mitologi Yunani banyak banar mampangaruhi budaya, sani, wan sastra dunia Barat wan jadi bagian warisan wan bahasa Barat. Mitologi marupakan aspek panting dalam kahidupan sahari-hari masyarakat Yunani Bahari. Urang Yunani bahari mamandang mitologi ngini sabagai bagian matan sajarah buhannya. Buhannya mamakai mitologi ngini gasan manjalasakan pinumina alam, bamacam budaya, kunflik, wan parsahabatan.
Buhan sajarawan mudirin mampalajari mitologi Yunani sakira tahu kaya apa kaadaan politik, agama, wan paradaban di Yunani Kuno, lawan gasan mandapatakan pamahaman kisah pambantukan mitos ngitu sorang.

Mitologi Yunani dibagi jadi talu pariudi yaitu:

# Zaman buhan Dewa (Theogonia atawa karanakan buhan dewa) nang baisi mitos kisah asal mula dunia, buhan dewa, wan umat manusia.
# Zaman pas dewa wan manusia hidup baimbaian nang baisi kisah-kisah interaksi awal antara buhan dewa, satangah dewa, wan manusia.
# Zaman buhan pahlawan, nang baisi zaman dimana intervensi buhan dewa mulai bakurang wan labih diduminasi ulin paran pahlawan nang kaya misalnya kisah perang Troya.

## Mitologi

Zaman buhan Dewa dimulai matan Khaos, sabuting entitas nang kada babantuk wan mistirius. Matan Khaos ngini cungul lah Gaia (Dewi Bumi) lawan sapalihan makhluk dewata nang lainnya nang kaya Eros (Cinta), Tartaros (Parut Bumi), Erebos (Kakadapan), wan Niks (Malam). Matan Niks wan Erebos ngini imbahtu maranakakan Aither (Langit Atas), wan Hemera (Siang). Imbahtu Gaia maranakakan Uranus (Dewa Langit) wan Pontus (Dewa Laut) biar kada baisi laki, imbah ngitu Uranus jadi laki Gaia. Matan Uranus wan Gaia diranakakanlah buhan Titan nang tadiri matan anam titan lakian, yaitu Koios, Krios, Kronos, Hiperion, Lapetos, wan Okeanos, imbah ngitu anam Titan babinian, yaitu Mnemosine, Foibe, Rea, Theia, Themis, wan Tethis. Imbah Kronos diranakakan, Gaia wan Uranus mamagatakan bahwa kada bulih ada lagi Titan nang diranakakan. Anak Gaia wan Uranus nang diranakakan imbah ngitu adalah buhan Kiklops (raksasa bamata sabuting) wan Hekatonkheire (raksasa batangan saratus).

Buhan Titan imbah ngitu mambaruntak lawan Uranus imbahtu Kronos kawa jadi raja buhan Dewa. Gara-gara takutan￼ dikhianati ulih kakanakannya maka Kronos managuk hidup-hidup samunyaan anaknya kacuali Zeus nang kawa disalamatakan ulih Rea, bininya Kronos. Zeus imbah ngitu kawa mangalahakan Kronos wan jadi raja buhan Dewa. Kronos wan buhan Titan dikuring di Tartoros, kacuali atlas nang dapat hukuman gasan maangkat langit. Imbah kakuasaan buhan Titan gugur, Pantheon dewa wan dewi hanyar pun cungul. Salah sabuting kalumpuk dewa Yunani nang paling penting adalah buhan dewa Olimpus, nang badiam di puncak Gunung Olimpus di bawah kapamimpinan Zeus.
#
## Catatan Batis
Cornelis de Bruijn

**Cornelis de Bruijn** (atawa bangaran lain **Cornelius de Bruyn**, dibaca [də ˈbrœyn]; 1652 - 1726/7) adalah urang saniman wan pelancong matan Walanda. Sidin maulah duwa tur nang ganal wan manarbitakan buku-buku bagambar nang baisian hasil pangamatan sidin lawan urang, bangunan, tanaman, wan binatang.

Haratam tahun 1698 sidin manarbitakan buku nang bahasil maraih kabarhasilan wan ditarjamahakan ka babarapa bahasa. Dua buting cuntuh gambar dalam buku sidin baisi ilustrasi nang bawarna, ngini marupakan citakan panambayan dalam sejarah. Di antara gambar-gambarnya tatamui gambar panambayan matan interior Piramida Giza wan Yerusalem, nang imbahnya jadi dipinandui di Irupa.

Bukunya antara lain:

* *Reizen van Cornelis de Bruyn door de vermaardste Deelen van Klein Asia* (1698)

::* Corneille le Brun, *Voyage au Levant* (ditarjamahakan dalam bahasa Prancis, 1700)
::* Corneille le Brun, *A Voyage to the Levant: or Travels in the Principal Parts of Asia Minor* (ditarjamahakan dalam bahasa Inggris, 1702)

* *Reizen over Moskovie, door Persie en Indie* (1711)

::* *Voyages de Corneille le Brun par la Moscovie, en Perse, et aux Indes Occidentales* (ditarjamahakan dalam bahasa Prancis, 1718)
::* Corneille le Brun, *Voyage to the Levant and Travels into Moscovy, Persia, and the East Indies* (ditarjamahakan dalam bahasa Inggris, 1720)
::* C. le Brun, *An Abstract of M.C. Le Brun's Travels through Russia* (1722)
::* *Puteshestvie cerez Moskouviju Kornelija de Brujna* (dikutip dalam bahasa Rusia, 1873)

* *Aenmerkingen Over de Printverbeeldingen van de Overblijfzelen van het Oude Persepolis* (1714)

Tarjamahan lain dalam bahasa Inggris cungul pas tahun 1737, 1759, wan 1873.

## Referensi

* J.W. Drijvers, J. de Hond, H. Sancisi-Weerdenburg (eds.): *"Ik hadde de nieusgierigheid". De reizen door het Nabije Oosten van Cornelis de Bruijn (ca.1652–1727)* (1997 Leiden and Leuven)
* J. de Hond, "Cornelis de Bruijn (1652-1726/27). A Dutch Painter in the East", in: G.J. van Gelder, E. de Moor (eds.), *Eastward Bound. Dutch Ventures and Adventures in the Middle East* (1994 London/Atlanta), pp.&nbsp;51–81
* G. Jurriaans-Helle (ed.), *Cornelis de Bruijn. Voyages from Rome to Jerusalem and from Moscow to Batavia* (Catalogue of an exposition in the Allard Pierson Museum, Amsterdam, 1998)
Ik Onkar

***Ik Onkar*** marupakan lambang nang mawakili Nang Maha Kuasa wan marupakan parinsip utama filsafat agama Sikh dimana Tuhan dianggap sabagai sababutingannya Realitas nang paling tinggi, Brahma (Tuhan) wan Atma (Jiwa) matan samunyaan alam samasta. Ngini marupakan simbul matan kasatuan Tuhan dalam Sikhisme wan ditamuakan di sabarataan kitab suci agama wan tampat-tampat nang kaya Gudawarsa. Nama ngini ditamuakan dalam naskah Gurmukhi wan jua marupakan bagian matan dua pagi buhan Sikh, Japji Sahib.

## Catatan Batis
Simbul Jainisme

**Simbul agama Jain** adalah gambar talapak tangan lawan sabuting bulat nang batulisakan Sanskerta di bagian tangahnya. Simbul tangan manampaiakan kawanian wan malambangakan parasaan *[[Ahimsa]]* (Kadada kakarasan) lawan samunyaan makhluk hidup di dunia ngini. Bulat di tangah tangan malambangakan *[[Samsara]]* (Siklus Rainkarnasi) wan 24 garis mawakili ajaran matan 24 *[[Tirthankankar]]* (Guru Suci) nang kawa dipakai gasan mambibasakan jiwa matan putaran rainkarnasi. Di dalam bulatan ngitu tadapat tulisan *Parasparopagraho Jivanam* nang baarti "Hiduplah wan biarakan sabarataan hidup" nang baisi filosofi bahwa sabarataan makhluk harus hakun tulung manulung lawan sasama.

## Catatan Batis
Khamsa

**Khamsa** adalah simbul nang dipakai jua sabagai jimat wan sadang tarkanal di Timur Tangah wan Afrika Utara, wan biasanya dipakai gasan parhiasan atawa hiasan dinding. Khamsa baisi bantuk tangan kanan nang tabuka lawan sabuting mata di tangahnya. Simbul ngini dianggap baguna sabagai tanda palindungan di banyak masyarakat di sapanjang sajarah. Khamsa disambat jua kawa mambari palindungan gasan mata nang jahat.

## Catatan Batis
Pelayaran

**Palayaran** marupakan sarana nang panting hagan manjaga kasalamatan pas haratan malaut hagan macam-macam kapal. Di bidang ikunumi, palayaran masih digawi hagan industri panunjung. Kadada parlakuan khusus, sabagaimana nang ditarapakan ulih nagara-nagara maju. Imbahnya, bantuk-bantuk conference nang dicuba ditarapakan di lingkungan palayaran masih ditafsirakan sakalangan ikunum Indunisia sabagai bantuk kartel atawa manopoli ikunumi. Palayaran ngini dipakai kada hanya ikunumi lamun jua dipakai dalam bidang malumbar urat.

## Lihati jua

* Marina
* Sajarah transportasi kapal

## Pranala luar

* Learn to sail manual 
* Sailboats database: yacht data sheets 
* Sailing Race Results 
* Learning to sail articles
* The physics of sailing
* The Physics of Sailing, by Bryon D. Anderson, *Physics Today*, (61)2, pp.&nbsp;38–43, Feb. 2008
* How Sails Really Work  How sails really work and the implications for design and trim.
* Sailing and the Tech Dinghy -- MIT's dinghy sailing instruction booklet
* Sailing simulator from National Geographic
* International Sailing Federation
* Quest for the perfect sail shape 
* Online glossary of sailing terms
* Speed sailing records.
* Another online glossary 
* Sailing news 
* Sail power calculations 
* Euro Sailing 
* Everybody - sailing on boards and yachts
Marina

**Marina** (matan bahasa Spanyol  [maˈɾina], Portugis  [maˈɾinɐ] wan Italia  [maˈriːna]: *marina*, "pantai" atawa "dihiga laut") marupakan dok atawa palabuhan khusus lawan tambat wan prasarana hagan kapal pesiar atawa jukung halus. Marina kada diulah hagan kapal panumpang ganal atawa kapal barang

Ngaran *marina* jua dipakai hagan darmaga padalam di sungai wan kanal nang dipakai sacara iksklusif ulih kapal pasiar non-industri nang kaya kapal kanal.

## Andakan
Marina kawa baandak di saban higa sungan nang tahubung ka danau atawa laut wan mungkin jua darat. Ngitu-ngitu kawa jua baandak di palabuhan pantai (alami atawa ulahan manusia) atawa pantai laguna, baik hagan pasilitas nang badiri surang atawa dalam kumpliks palabuhan.

## Lihat juga

* Daftar marina

## Referensi
Kapal barang

**Kapal barang** atawa **kapal kargu** adalah saban macam kapal nang maangkut barang-barang wan muatan matan sabuting palabuhan ka ampah palabuhan nang lain. Ribuan kapal janis ngini mangikihi saban lautan wan samudra dunia saban tahunnya - mambuati barang-barang pardagangan internasional. Kapal kargo rancaknya diulah khusus hagan gawiannya, ditambahakan lawan *crane* wan mekanisme nang lain hagan bongkar muat, sarta diulah dalam babarapa ukuran.

Jenis-jenis pengangkutan kargo termasuk kapal kontainer wan pangangkutan massal.

Catatan pamulaan nang mamandirakan aktivitas paangkutan laut manyambat maangkut-maangkut barang hagan bajualan; bukti-bukti sajarah wan arkeologi mambuktiakan bahwa gawian ngini sudah maluas pas pamulaan abad ka-1 SM. Kahandakan hagan mauprasiakan rute bajualan hagan jarang nang tajauh wan jua labih banyak musim memotivasi parbaikan dalam disain kapal haratan Zaman Partangahan.

Sabalum partangahan abad ka-19, kasus-kasus pambajakan maulah kapal-kapal harus di pakaiakan sanjata, kadang dengan barat, nang kaya pas kasus Galleon Manila wan *[[East Indiamen]]*.

Pambajakan masih rancak tarjadi di lautan sakitaran Asia, tautamanya di Selat Malaka. Haratan tahun 2004, pamarintah nagara-nagara nang babatasan lawan selat ngini - Singapura, Indunisia wan Malaysia satuju hagan mambarii parlindungan labih lawan kapal-kapal nang maliwati selat nangitu.

## Daftar pustaka

* 

## Referensi

## Pranala luar

* Vessel size groups 
* Cargo ship: general structure and arrangement by Picture
* Cargo ship types
Padma (Lotus)

**Padma** atawa **Lotus** (*Nelumbo Nucifera*) adalah simbul taratai suci. Taratai marupakan tanaman banyu nang dijadiakan simbul panting dalam agama-agama India nang kaya Hindu, Buddha, wan Jainisme. Taratai kawa tatap mampartahanakan kabungasannya biar hidup di tampat atawa banyu nang rigat. Hal ngini malambangakan kasucian budi manusia nang harus tatap kawa mampartahanakan kamurniannya di tangah kadap wan rigatnya duniawi. Buhan dewa Hindu atawa Bodhisatva dalam agama Buddha rancak banar digambarakan mambawa taratai atawa duduk di atas taratai. Taratai jua malambangakan chakra nang maruapkan pusat-pusat matan inirgi wan kasadaran manusia.

## Catatan Batis
Dok (maritim)

**Dok** marupakan salah sabuting bantuk alat nang maapung sabagai wadah hagan maulah atawa mambaiki kapal. Disamping ngitu karana dok marupakan sabuting bangunan nang maapung maka diparluaakan kasaimbangan nang stabil wan stabilitas nang baik matan dok apung ngitu surang, hagan kawa manjamin kasalamatan dalam prusis pengedokan kapal.

## Sumber

* http://library.upnvj.ac.id/pdf/2s1teknikkapal/0810316008/bab1.pdf 

## Daftar pustaka

* Rao, S. R. (1985). *Lothal, a Harappan Port Town (1955–62)*. New Delhi: Archaeological Survey of India. OCLC 60370124.

## Pranala luar

* *Encyclopaedia Britannica*, "dry-dock"
Indian Express Limited

**Indian Express Limited** adalah sabuting parusahaan panarbitan media barita India. Parusahaan ngini manarbitakan babarapa edaran harian, nang kaya *The Indian Express* wan *The Financial Express* dalam basa Inggris, *Loksatta* dalam basa Marathi wan *Jansatta* dalam basa Hindi.

## Pranala luar

*
Infinity

**Infinity** atau **Permana** adalah sabuah simbul wan kunsip abstrak nang manggambarakan sasuatu nang kada tabatas, lambang ngini rancak banar dipakai dalam matamatika wan fisika. Kunsip pamulaan kisah infinity ngini baasal matan Anaximander, saurang filsuf Yunani pra-Socrates nang badiam di Miletus. Inya mamakai ngaran Apeiron nang baisi arti kada tabatas. Tapi ada jua nang manyambat ide ngini baasal matan Zeno matan Elea (430 SM). Infinity bisa jua dipakai gasan malambangakan sifat Tuhan Nang Kada Tabatas.

## Catatan Batis
Khanda

**Khanda** adalah simbul nang paling tarkanal dalam agama Sikh. Simbul ngini malambangakan ampat pilar kayakinan Sikh. Simbul ngini tadiri matan matan ampat sanjata sacara simbulis, yaitu: di tangah tadapat padang bamata dua (Khanda) nang malambangakan pangatahuan kisah kailahian wan daya kreatif Tuhan. Di sakuliling Khanda tadapat sabuting galang nang mangalilingi nang disambat Chakkar atawa Chakka, nang baisi arti ruda (sanjata pas abad partangahan) nang malambangakan kaesaan Tuhan. Di kadua sisinya tadapat dua buah balati atawa kirpans nang disambat piri wan miri (sanjata paribadi Guru Hargobind) nang malambangakan hal spiritual wan hal duniawi sabagai kakuatan nang saimbang.

## Catatan Batis
Superlautan

**Superlautan** atawa **Supersamudera** (Inggris:"*Superocean*") disambat jua **Lautan Super** adalah lautan dunia nang mangulilingi sebuah Superbenua. Namun, istilah Superlautan kurang umum didefisiniakan sabagai lautan nang taganal dibandingakan lawan Samudera Pasifik wayahini. Superlautan diantaranya adalah Panthalassa (Lautan Super nang mangulilingi superbanua Pangea) wan Mirovia (Lautan super nang mangulilingi Superbanua Rodinia) wan jua Superlautan Pan-Afrika (Lautan global nang mangulilingi Rodinia/Pannotia). Paulahan wan panutupan Superlautan sasuai lawan Siklus Superlautan

## Daptar Superlautan

Ngini marupakan daptar superlautan nang suah ada di bumi manurut Hipotesis.

* Nealbara/Gyrosia (Vaalbara/Ur) (4,404 - 1,071 miliar tahun)
* Lerova (Kenorland) (2,523 - 1,805 miliar tahun)
* Samudra Atlanta-Pasifika (Columbia) (1,41 - 1,065 miliar tahun)
* Mirovia (Rodinia) (1.380 - 600 juta tahun)
* Samudra Pan-Afrika (Rodinia/Pannotia) (987,5 - 605 juta tahun)
* Samudra Panthalassa (Pannotia/Pangeae) (750 - 173 juta tahun)
* Indo-Atlantik (Amasia)
* Mega Pasifik (Pangea Proxima)

## Lihati jua

* Samudra Dunia
* Siklus Superlautan

## Referensi
Mandala

**Mandala** marupakan simbul sapiritual wan ritual dalam agama Hindu wan Buddha, nang mawakili alam samasta (*universe*). Bamula bantuk mandala adalah sagi ampat lawan ampat garbang nang baisi bulatan lawan sabuting titik di tangahnya. Dalam bamacam taradisi spiritual, mandala dipakai jua sabagai sarana gasan mamfukusakan pahatian dalam bamiditasi atawa badu'a, sabagai alat gasan bimbingan ruhani, wan sabagai sarana dalam mandiriakan sabuting ruang sakral atawa altar. Mandala sudah manjadi istilah umum gasan satiap diagram, grafik atawa pola giumitris nang mawakili alam samasta sacara mitafisik atawa simbul matan mikrukusmus wan kusmus.

## Catatan Batis
Rod of Asclepius

**Rod of Asclepius** dipinandui jua sabagai Staf Asclepius (kadang disambat sabagai Asklepios atawa Aesculapis) dalam mitulugi Yunani adalah simbul nang manggambarakan batang tungkat nang dibulati saikung ular nang marupakan simbul dewa Yunani Asclepius, dewa nang bakaitan lawan panambaan wan ubat-ubatan. Simbul ngini rancak dipakai di zaman mudirin gasan hal nang bakaitan lawan ubat-ubatan wan panambaan kasihatan, tapi lambang ngini rancak banar dicampur aduk akan pamakaiaanya lawan simbul dewa Hermes (Caduceus) nang wahini dipakai gasan malambangakan kadukturan.

## Catatan Kaki
Simbul Theosophy

**Simbul Theosophy** marupakan simbul matan Theosophical Society  (sabuting parkumpulan esoteris nang didiriakan ulih Helena Blavatsky di New York pas tahun 1875), simbul ngini babantuk gabungan matan sapalihan simbul, yaitu Ouroboros, Star of David, Ankh, Swastika wan Aum. Lambang atawa sigil matan Theosophical Society tadiri matan tujuh unsur nang mawakili sabuting makna. Simbul ngini manggabungakan sapalihan simbul nang diambil matan bamacam tradisi kaagamaan di samunyaan dunia gasan maiksprisiakan urutan alam samasta wan kasatuan sapiritual matan samunyaan kahidupan. Simbul Aum malambangakn Tuhan (Realitas nang paling tinggi), Swastika malambangakan aturan kabujuran wan alam samasta, Ouroboros malambangakan siklus kahidupan, bagawinya hukum alam wan batas-batas alam samasta, Bintang Daud malambangakan kasatuan dunia sapiritual wan dunia matarial, wan Ankh nang malambangakan kahidupan sajati atawa hidup nang abadi. Tulisan di lambang nang batulis "*Satyan Nasti Paro Dharmah*" baisi arti Kadada agama nang tinggi pada kabujuran, kalimat ini baisi makna bahwa kadada agama nang tinggi pada kabujuran sajati nang hakikatnya adalah Tuhan.

## Catatan Batis
Yoni

**Yoni** adalah simbul matan Dewi/Sakhti, nang marupakan bunda ilahi dalam agama Hindu. Dalam Shaivism, sekte pamuja dewa Siwa, Yoni malambangakan parmaisuri Siwa, yaitu Parvati atawa Kali atawa Durga. Palangkap Yoni adalah Lingga, panyatuan matan Lingga wan Yoni marupakan kajadian abadi dalam panciptaan wan regenerasi nang ada di samunyaan alam samasta. Mulai pahabisan abad ka-19, sapalihan urang sudah maartiakan Yoni wan Linggam sabagai representasi matan alat kalamin lakian wan babinian dimana panyatuan matan kaduanya pacangan maranakakan atawa manciptaakan suatu kahidupan hanyar.

## Catatan Batis
Vesica Piscis

**Vesica Piscis** adalah simbul nang babantuk parsimpangan dua bulatan lawan jari-jari nang sama wan baimbaian batatakan sadamikian rupa jadinya inti satiap bulatan baandak di parimitir nang lain. Vesica Piscis sudah jadi sujek spekulasi gaib dalam sapalihan piriudi sajarah wan dianggap baisi makna panting dalam Kabbalah. Sapalihan babuhan New Age maartiakan simbul ngini sabagai simbul Yoni. Urang Masir bahari mamparaktikakan gambar ngini gasan bangunan suci wan karya buhannya gasan manggambarakan kaparcayaan buhannya. Tradisi bahari ngini imbahtu ditarusakan buhan Freemason.

## Catatan Batis
Yantra

**Yantra** adalah diagram mistik atawa jimat nang dipadahakan baisi kakuatan gaib dalam astrologi India (Jyotisha) atawa simbul ajaib dalam tradisi Tantra matan agama-agama India nang dianggap mawakili wan mancarminakan bamacam kakuatan alam samasta. Simbul ngini dipakai dalam mistisme Tinur gasan manyainbangakan pikiran atawa gasan fokus pas miditasi sapiritual. Bantuk wan pula nang dipakai dalam Yantra adalah sagi ampat, sagitalu, bulat wan pula kambang tapi ada jua nang mamakai simbul nang pina rumit wam rinci nang kaya kambang taratai nang biasanya mawakili chakra, sabuting titik atawa bindu nang marupakan titik awal panciptaan, shatkona nang tadiri matan kasaimbangan antara sagitalu nang maarah ka atas nang manampaiakan inirgi, gawian wan layanan nang labih khusus (seva) wan aspirasi sapiritual, wan sagitalu nang maarah ka bawah manunjukakan pangatahuan sapiritual wan kakutan kariatif kusmus atawa shakti.

## Catatan Batis
Ouroboros

**Ouroboros** adalah simbul bahari nang manggambarakan saikung ular atawa naga nang mamakan buntutnya sorang. Ouroboros rancak malambangakan sasuatu nang batarusan maulah diri inya sorang atawa carminan diri lawan malambangakan suatu siklus. Lambang ngini bisa jua malambangakan rainkarnasi gasan mamulai hidup nang hanyar imbah mati. Simbul ngini pamulaan cungul di Masir bahari. Ouroboros lain pada jadi sabuah simbul nang panting dalam sapalihan mitulugi wan agama rancak jua dipakai gasan ilustrasi alkimia nang malambangakan sifat malingkar matan opus alkemis. Simbul ngini rancak jua dikaitakan  lawan Gnostisisme wan Hermeticism.

## Catatan Batis
17 Agustus

**17 [[Agustus]]** adalah hari ka-228 (hari ka-229 dalam tahun kabisat) dalam almanak Gregorian.
## Kajadian
* 1945 - Indunisia manyarihakan kamardikaannya.
Gazal

**Gazal** merupakan salah sabuting bantuk seni musik kolaboratif asal Kepulauan Riau. Ciri khas musik ngini nanitu iramanya nang maalir padang pasar. Pangaruh musik timur tangah maliwati panyabaran matan Malaysia ka Kapulauan Riau wan wilayah nang lain disakulilingnya. Musik gazal panambayannya didiriakaan ulih Haji Kenal Muse atawa labih pamiliar dikiau lawan ngaran Pak Lomak. Pak Lomak marupakan saikung tukuh seini asal Johor Baru. Parkambangan musik Gazal diawali pas haratan karajaan Malayu. Wayahitu, bubuhan nang katuju musik gazal manampilakan pas parhilatan-parhilatan kaluarga karajaan .

Seni Gazal barkembang di wilayah Semenanjung Arab wan dipangaruhi ulih Budaya India. Seni ngini masuk ka Kepulauan Riau ulih saudagar Arab wan Persia pas haratan abad ka-18 M. Seni Gazal ini pada dasarnya marupakan puisi nang barima di tiap-tiap barisnya wan jua baisi pula nang sama. Rancaknya, isi matan seni Gazal ngini mangekspresikan derita hati karana kahilangan atawa parpisahan. Syair jenis Gazal ini panambayannya kali ditulis ulih Penyair asal Persia, Jalaluddin Rumi di abad ke-13 M.

Dalam partunjukan seni musik malayu ghazal, babarapa macam alat musik nang dipakai adalah:

# Syarenggi, marupakan sabuting alat musik nang mirip lawan tungkat kayu wan baisi 3 buting tali. Alat musik ngini dimainakan lawan cara digisik.
# Sitar, marupakan sabuting alat musik nang mirip lawan gitar, tatapi bantuknya tabulat di bagian bawah, wan jua di bagian bawah ngitu baisi pangait tali sinar hagan maatur nada dasar. Cara mamainakan musik ngini jua sama lawan gitar nanitu lawan cara  di patik.
# Harmonium, marupakan sabuting alat musik nang babantuk nang kaya baluk kutak wan jua taulah matan kayu. Tuts nadanya handak mirip lawan pianu. Cara mamainakannya lawan mamakai kumpaan udara di bagian tangah kutak.
# Tabla, marupakan salah sabuting alat musik catuk nang babantuk bulat. Di bagian atas nang dicatuk, tabuat matan kulit nang mambalut matan atas sampai ka bawah. Tali jahitan ngitu dipakai hagan pangatur tinggi randahnya alunan nada. Caranya lawan mangancangakan atawa mangandurakan tali nangitu.

## Rujukan
Tentang Orator

**Tentang Orator** (*On Orator*) marupakan salah sabuting karya matan saikung negarawan Romawi, Cicero. Karya ngini mamandirakan kayaapa saikung pamimpin di dalam sabuting negara supaya kada manyalahgunakan kakuatan atawa kakuasaannya.. Di dalam karya ngini baisi pamandiran-pamandiran piktif antar bubuhan orator. Bubuhan orator Roma sabagai pihak nang manggawi pardabatan..

## Tokoh-tokoh
Lucius Lucinius Crassus marupakan salah saikung konsul pas tahun 95 SM. Inya marupakan salah sabuting orator sabalum Cicero. Dalam dialognya, Crassus mandukung kasadarhanaan wan konstitusionalisme. Ciceri manyambat Lucius Lucinius Crassus sabagai "pengacara terhebat di antara para orator". 

Marcus Antonius Orator marupakan konsul pas tahun 99 SM.

Pambicara lainnya adalah Publius Sulpicius Rufus, Gaius Aurelius Cotta wan Quintus Mucius Scaevola.  

Imbah tanggal diskusi fiktik ngini tarjadi, pas tahun 88 SM, Sulpicius manjadi tribunus wan maambil hati rakyat Italia sarta mandukung Marius malawan Sulla, manyuruhakan supaya inya dibunuh haratan maliwati Roma sabalum tulak ka ampah timur.

Gaius Aurelius Cotta marupakan saikung nang maubah konservatisme sacara diam-diam wan selamat matan Perang Sekutu antara Marsi wan Sulla, imbah ngitu, inya salamat pulang matan kediktatoran Sulla (81-79 SM)

Quintus Mucius Scaevola meaupakan konsul pas tahun 117 SM, nang dipinandui sabagai "Sang Pendeta". Inya marupakan pandukung aliran filsafat Stoik, wan marupakan kawan matan Scipio anum. Cicero surang, haratan baumur 16 tahun, manarima pandidikan hukum Roma matan Scaevola, wan jua haratan inya dewasa.

## Lihati jua

* Diskusi di Tusculum
* *On Obligations*
* *On Friendship*

## Referensi
Smithsonite

**Smithsonite** atawa ***zinc spar***, adalah seng karbonat (ZnCO3), sabuting bijih mineral seng. Dalam sajarahnya, smithsonite diidintifikasi lawan hemimorfit sebelum disadari bahwa kaduanya adalah mineral nang balain. Kadua mineral ngini baisi  wujud nang mirip dan istilah kalamin sudah dipakai gasan manyambat kaduanya, nang pahabisannya maulah urang bingungan. Mineral nang balain ngitu dibari ngaran smithsonite pas tahun 1832 ulih François Sulpice Beudant gasan mahurmati kimiawan wan ahli mineral Inggris James Smithson (1765–1829), nang mandiriakan *Smithsonian Institution* wan nang panamabayan maidintifikasi mineral ngini pas tahun 1802.

Smithsonite adalah mineral trigonal lawan warna bamacam-macam nang jarang ditamui dalam bantuk karistal nang baik. Karakteristiknya adalah massa botrioida babau tanah. Inha baisi kakarasan Mohs 4,5 wan massa jenis 4,4 sampai 4,5.

Smithsonite mancungul sabagai mineral sakundir matan zona palapukan atawa oksidasi matan deposit bijih sabuk seng. Takadang inya timbul sabagai pangganti matan batuan karbonat wan lawan ngitu tadi, inya kawa baisi bijih seng dalam mineral. Timbulnya Mineral ngini biasanya bakaitan lawan hemimorfit, willemite, hydrozincite, cerussite, malasit, azurite, aurikalsit wan anglesit. Inya maulah dua deret larutan padat tabatas, lawan substitusi mangan nang mahasilkan rhodochrosite, wan lawan besi nang menghasilkan siderit.

## Galeri

Barakas:Smithsonite-145915.jpg|Smithsonite borioidal pink matan Choix, 6.8 x 5.8 x 3.3&nbsp;cm
Barakas:Smithsonite-139792.jpg|Kristal smithsonite kobaltoan bawarna pina kaya pink, Tsumeb, 6.8 x 4.6 x 3.7&nbsp;cm
Barakas:Dolomite-Smithsonite-fc9b.jpg|Smithsonite kuprian pada dolomit, Tsumeb, 4.4 x 4 x 3&nbsp;cm 


## Lihati jua

* Daftar mineral

## Daftar pustaka

* .
* 

## Referensi

## Pranala luar

*  James Smithson's 1802 Calamine Paper